Заһитова Алина Илназ ҡыҙы

**Заһитова Алина Илназ ҡыҙы** (18 май 2002, Ижевск, Рәсәй) — Рәсәй фигурисы, «яңғыҙ шыуыусы ҡатын-ҡыҙ» категорияһында сығыш яһай. 2018 йылда Пхёнчханда уҙған Ҡышҡы Олимпия уйындары чемпионы һәм команда ярышының көмөш призёры. Дуҫлыҡ ордены (Рәсәй) кавалеры (2018).

2018 йылда Европа чемпионы. 2017 йылда Гран-при финалы еңеүсеһе. Юниорҙар араһында донъя чемпионы (2017). 2018 йылда Рәсәй чемпионы. Рәсәйҙең атҡаҙанған спорт мастеры.

2018 йылдың ғинуарына ҡарата Заһитова Халыҡ-ара конькиҙа йүгереүселәр союзының рейтингында 5-се урынды биләй.

## Ғаиләһе
Атаһы — хоккей тренеры Илназ Заһитов, сығышы менән йәнәй башҡорттарының Әжибәй ауылынан. Ата-әсәһе уға исемде нәфис гимнаст Алина Кабаева хөрмәтенә ҡушҡан. Һеңлеһе Сабина Заһитова ла фигуралы шыуыу менән шөғөлләнә.

## Маҡтаулы исемдәре һәм башҡа бүләктәре
* Дуҫлыҡ ордены (Рәсәй) (2018)
* Рәсәйҙең атҡаҙанған спорт мастеры
* «BMW X6» автомобиле

## Карьераһы

### Башланғыс осор
«Самбо-1970» спорт һәм белем биреү үҙәгенең «Хрустальный» бүлексәһе (Мәскәү) тәрбиәләнеүсеһе, Этери Тутберидзе һәм Сергей Дудаков төркөмөндә күнегә. Фигуралы шыуыу менән Әлмәт ҡалаһындағы «Юбилейный» спорт һарайында 2007 йылда шөғөлләнә башлай. 2015 йылға тиклем Балалар һәм үҫмерҙәр спорт мәктәбендә (Ижевск) тренер Наталья Антипинала күнегә. Һүрәт төшөрөү менән мауыға.

### Юниорлыҡ осоро

#### 2016—2017 миҙгеле
2016 йылдың февралендә Рәсәй беренселегендә дебюты була, тәүге тиҫтәләге иң һуңғы урынды ала. Августа Францияла Гран-приҙың юниор этабында ҡатнаша һәм еңеү яулай. Әммә сентябрҙә Словениялағы этапта бер аҙ уңышһыҙыраҡ сығыш яһай һәм бронза ала. Шулай ҙа был уға юниорҙар араһында Гран-при финалына сығырға ҡамасауламай. Декабрҙә Марселдә ул көнәркәштәренә бер ниндәй ҙә өмөт ҡалдырмай. Юниор финалында балдар суммаһы буйынса юниор ярыштарының өс донъя рекордын ҡуя: ҡыҫҡа (70.92), ирекле программаларҙа (136.51) һәм йомғаҡлау суммаһында (207.43). Йыл аҙағында милли чемпионат була, әммә күп белгестәрҙе ғәжәпләндереп, көмөш миҙалды ныҡышмалы көрәш менән генә яулай ала. 2017 йылдың февралендә Алина юниорҙар араһында Рәсәй беренселегендә ышаныслы еңеү яулай. Тиҙҙән Төркиәгә Европа йәштәр Олимпия фестиваленә ебәрелә һәм унда ла еңә. Март уртаһында Тайбейҙа юниорҙарҙың донъя чемпионатында ҡатнаша һәм япон фигуристары менән ҡатмарлы көрәштә беренселекте яулай.

«Юниорспорт» журналы версияһы буйынса, ҡыҙҙар араһында «2017 йыл юниоры».

### Өлкәндәр ярыштарында

#### 2017—2018 миҙгеле
2017 йылдың сентябрендә өлкәндәр араһындағы тәүге ярышында (Lombardia Trophy 2017) «алтын» ала, булған ҡаҙаныштарының бөтәһен дә яҡшырта. Ике айҙан ул Пекинда Гран-при серияһының Ҡытайҙағы этабында ҡатнаша, Вакабу Хигути менән Елена Радионованы артта ҡалдырып, беренсе урынды яулай. Гран-Приҙағы был дебютынан һуң ике аҙнанан Алина Францияла Гран-приҙың бишенсе этабында ҡатнаша, ҡыҫҡа программанан һуң бишенсе урында ғына була. Әммә ирекле программаны камил башҡарып, беренселекте яулай. Гран-при финалында еңеүсе була. 2017 йылдың 21-24 декабрендә Рәсәй чемпионатында ҡатнаша. Ҡыҫҡа программала әһәмиәтһеҙ генә бер хата ебәрә, аралыҡта беренсе урында була. Ирекле программаны бик таҙа башҡарып, Рәсәй чемпионы була. Европаның Мәскәүҙә үткән 2018 йылғы чемпионатында, донъяның ике тапҡыр чемпионы Евгения Медведеваны артта ҡалдырып, беренселекте ала.

Кореялағы 2018 йылғы Олимпия уйындарында Алина Рәсәй олимпия атлеттары составында команда ярышында көмөш миҙал яулай.

## Программалары

## Спорт ҡаҙаныштары

### Ентекле һөҙөмтәләре
Алина Заһитованың ИСУ системаһы буйынса иң яҡшы һөҙөмтәләре **ҡалын**, ағымдағы иң яҡшы һөҙөмтәләре ***ҡалын курсив*** менән айырылған. ИСУ чемпионаттарында ҡыҫҡа һәм ирекле программалар өсөн кескәй миҙалдар бирелә.

##### Өлкән сағы

##### Юниор осоро

### Донъя рекордтары
Алина Заһитова юниор ярыштарында биш донъя рекорды ҡуя.

## Иҫкәрмәләр

## Һылтанмалар
* Путин поздравил Загитову с победой на чемпионате мира. 2019, 22 марта
* Алина Загитова: победа на Олимпийских играх это приятное удивление. Вести. Ru сайты, 2018, 23 февраль
* XXIII Зимние Олимпийские игры. Выступление фигуристки Алины Загитовой 
* Алина Загитова(рус.) на сайте fskate.ru
* isu name|id=00101053|name= Алина Загитова Сайт Международного союза конькобежцев
* Алина Загитова готовится к дебюту во взрослом фигурном катании 
* https://proufu.ru/news/spec/svobodnaya_ploshchadka/pervuyu_zolotuyu_medal_olimpiyskikh_igr_rossii_prinesla_bashkirka_alina_zagitova/?utm_referrer=https%3A%2F%2Fzen.yandex.com